Toyota RAV4

Toyota RAV4 er en kompakt SUV fra Toyota. Modellen ble lansert i 1994Toyota Historien om Toyota RAV4 og kom til Norge i 1996. RAV4 var ved lanseringen en helt ny biltype som kombinerte flere av fordelene ved de store, konvensjonelle SUV-modellene som høyt plassert førerplass, god bakkeklaring og firehjulstrekk med smidigheten og drivstofføkonomien til mindre biler. RAV4 betyr «Recreational Activity Vehicle, 4-wheel drive», men første og annen generasjon er også levert med 4x2. På det norske markedet gikk RAV4 trått i starten.

Den mottagelsen RAV4 fikk i store og viktige bilmarkeder, gjorde at det etter hvert kom en rekke konkurrenter i segmentet slik som Honda CR-V, Subaru Forester og Land Rover Freelander.

 Første generasjon (1994–2000; XA10) 
RAV4 ble lansert i med to karosserityper – en kort med 3 dører og en lang med 5 dører. 3 dørs modellen ble også levert som 4x2. I Norge ble første generasjon RAV4 bare levert med bensinmotor.

 Andre generasjon (2000–2005; XA20) 
Ved lanseringen av andre generasjon RAV4 i Norge fantes fortsatt en kort 4x2 versjon med 3 dører. Denne hadde en 1,8 l bensinmotor med 16 ventiler og VVT-i som utviklet 125 HK og hadde et maksimalt dreiemoment på 161 Nm. Hovedmodellen hadde 2,0 l bensinmotor med 16 ventiler og VVT-i. Effekten var 150 HK og dreiemomentet 192 Nm. 

I 2003 kom RAV4 med facelift som inkluderte runde tåkelys, hvite blinklys og dieselmotor, en 2,0 l med common rail. Effekten var 116 HK og dreiemomentet 250 Nm. Andre generasjon hadde kontinuerlig firehjulstrekk med 50/50 fordeling av kraften på for- og bakaksel via en viskosekobling. 

Andre generasjon RAV4 er blitt en av topp 10 modellene totalt både i 2004 og 2005 med et salg på vel 2 600 biler begge år, og den er Norges mest solgte SUV. Totalt er det vel 14 000 RAV4 på norske veier.

 Tredje generasjon (2005–2012; XA30) 
Den tredje generasjonen er fullstendig fornyet både karosserimessig og teknisk. Modellen er 14,5 centimeter lengre enn forgjengeren. Fleksibiliteten i kupéen er økt ved at baksetene nå kan legges flatt ned i bagasjeromsgulvet. Ny teknologi sørger for at kraften nå fordeles trinnløst variabelt mellom for- og bakaksel varierende fra 100-0 til 55-45% avhengig av vei- og føreforhold. 55-45 fordeling kan også velges manuelt. I tillegg til 2,0 l bensinmotor, tilbys nå to dieselmotorer på 2,2 l med henholdsvis 137 og 177 HK. Toyota solgte 3.070 RAV4 i Norge i 2006.

 Fjerde generasjon (2012–2018; XA40) 
Den fjerde generasjon ble lansert i Norge i 2013.Bilnorge Toyota RAV4

 Femte generasjon (2018–24; XA50) 
Den femte generasjonen debuterte på New York-messen i mars 2018. I 2020 ble det lansert en ladbar versjon (PHEV) som i Europa også kom i en variant, kalt Suzuki Across. Den ladbare hybriden har en systemeffekt på 306 hestekrefter, og hadde en elektrisk rekkevidde på 75 kilometer. Den ble produsert i Kina, og (frem til 2022) i Russland.

 Sjette generasjon (2025–; XA60) 
Ny utgave i 2025 kan fås som før, med forhjulstrekk eller firehjulstrekk, og med ren bensinmotor eller hybrid med 10 mil rekkevidde. Den selges ikke i Norge.

Elbil
Toyota RAV4 er levert som elbil, RAV4 EV, som ble produsert i 1 575 eksemplarer – i alt vesentlig i California. De fleste ble leaset, og noen også solgt i en 7 måneders periode. Mange av leasingbilene er demontert, men flere hundre er fortsatt i daglig drift.

 Referanser 

RAV4
Kategori:Bilmodeller introdusert i 1994